|  |
| --- |
| **Yunnan**Yúnnán Shěng |
| 

|  |
| --- |
| Yunnan u državi. |
| **Država** |  Kina |
| **Upravni oblik** | pokrajina |
| **Službeni jezik** | kineski i dijalekti |
| **Glavni grad** | Kunming |
| **titula\_vladara** | Qin Guangrong |
| **Površina** | 394.100 km² |
| **Stanovništvo** | 45.966.239 |
| **Gustoća** | 117 stanovnika na km² |
| **Web stranica** | www.yn.gov.cn/ |

 |

**Yunnan** (kin.: 云南, 云南, *Yunnan* - "južno od oblaka") je kineska pokrajina na jugozapadu Narodne Republike Kine. Površina provincije je 394.000 četvornih kilometara. Glavni grad je Kunming. Zapadno od Yunnana je Mjanmar, dok su južno Laos i Vijetnam.

Sniježni vrhovi Diqinga na sjeverozapadu Yunnana
Brončana skulptura kraljevstva Dian iz 3. stoljeća pr. Kr.

Geografija
----------

Terasasta polja riže Honhge Hanija
Yunnan se nalazi u planinskom području, s najvišim vrhovima na sjeverozapadu i nižim predjelima na jugoistoku. Razlika u visini između planinskih vrhova i riječnih dolina ide do 3000 metara. *Tri paralelne rijeke* (kineski: 武陵源, pinyin: *Wǔlíng Yuán*) je naziv za područje gornjih slivova triju rijeka u Yunnanu, Yangtze (*Jinsha*), Mekong (*Lancang*) i Salween (*Nujiang*), koje u ovom dijelu planine Hengduan teku paralelno prema jugu. Sve tri rijeke teku kroz strme klance koji su na nekim mjestima duboki i do 3000 metara, a ograđeni su ledenjačkim vrhovima do 6.000 m visine.

„Kamena šuma *Shilin*", koja pripada zaštićenom području Južnokineski krš (中国南方喀斯特 *Zhōngguó Nánfāng Kāsītè*) se smatra najboljim svjetskim primjerom krškog krajolika s najraznolikijim oblicima i bojama vapnenačkih stijena na svijetu.
Yunnan je bogat rudama i tu su najveća nalazišta aluminija, olova, cinka i kositra u Kini, ali i značajna ležišta bakra i nikla.

Yunnan također ima i najraznovrsniji biljni svijet, te od oko 3.000 vrsta viših biljaka Kine, u Yunnanu ih se može pronaći više od 17.000.

Historija
---------

Najstarija vrsta *Homo erectusa*, poznat kao Yuanmou čovjek, je pronađen u Yunnanu 1960-ih. U neolitiku su postojala naselja u području jezera Dian, čiji su stanovnici koristili kameno oruđe i pravili jednostavne drvene nastambe.

Yunnan, tada poznat kao Kraljevstvo Dian, je postao dijelom Kineskog Carstva tijekom 2. stoljeća, za dinastije Han (206. pr. Kr. - 220.). U 8. stoljeću je opet postao središte tibetsko-burmanskog kraljevstva poznatog kao Kraljevstvo Nanzhao, a u 10. stoljeću Kraljevstva Dali. Ova kraljevstva su bila višeetnička, ali se uglavnom govorio sjeverni dijalekt nuosu jezika, koji je postao prestižnim dijalektom. Mongoli osvajaju ovo područje u 13. stoljeću, ali su ga lokalni vojskovođe upravljali sve do 1930-ih. Tada je zbog japanske invazije na sjeveru, veliki broj Han Kineza imigrirao u ovo područje. I dan danas na ovom području obitava najveći broj etničkih manjina koji čine 34% ukupnog broja stanovnika.

Znamenitosti
------------

Yunnan je zbog svojih slikovitih krajolika, blage klime i šarenih etničkih manjina, jedno od najposjećenijih turističkih dijelova Kine. Posjetitelji su uglavnom Kinezi (2,75 milijuna samo tijekom listopadskih praznika), ali se i broj inozemnih posjetitelja povećava, pa je 2010. god. Yunnan posjetilo 2,3 milijuna stranaca. God. 2004. prihodi od turizma su iznosili do 37 bilijuna renminbija, što je činilo 12,6% BDP-a pokrajine.

Najznamenitije atrakcije Yunnana su povijesni gradovi Dali, sjedište drevnog kraljevstva, Chuxiong, sjedište manjine Yi, i Lijiang, sjedište manjine Nasi i UNESCO-va svjetska baština. Svjetska baština Yunnana su i „Kamena šuma" (Južnokineski krš), zaštićena područja tri paralelne rijeke, nalazište fosila Chengjiang i Terasasta polja riže Honhge Hanija.

* Tri pagode grada Dalija (大理市 Dàlǐ shì)Tri pagode grada Dalija (大理市 *Dàlǐ shì)*
* Stari grad Lijiang (麗江市 Lìjiāng Shì)Stari grad Lijiang (麗江市 *Lìjiāng Shì)*
* Yangtze u klancu tigrova skoka (Haba Xueshan)Yangtze u klancu tigrova skoka (*Haba Xueshan*)
* Kamena šuma (石林 Shílín)Kamena šuma *(石林 Shílín)*
* Bazen crnog zmaja (黑龙潭 Hēilóngtán)Bazen crnog zmaja (黑龙潭 *Hēilóngtán*)

Stanovništvo
------------

Žena pripadnica jednog od Tajskih naroda
Glavni grad Kunming
Većina stanovništva živi u istočnom dijelu provincije. U Yunnanu je 2010. živjelo 45,9 milijuna ljudi. Yunnan je poznat kao područje, gdje živi veliki broj etničkih zajednica, čak 25. Većina (67%) su Han Kinezi, dok su od ostalih najbrojniji: Ji (11%), Bai (3,6 %), Hani (3,4 %), Zhuang (2,7 %) i Dai (2,7 %).

Uprava
------

Yunnan je podijeljen na 16 prefektura:

| Zemljovid | # | Naziv | Upravno sjedište | Kinesko pismoPinyin | Stanovništvo (2010.) |
| --- | --- | --- | --- | --- | --- |
|  |
| **— Gradske prefekture —** |
| 1. | Kunming | Panlong (distrikt) | 昆明市Kūnmíng Shì | 6.432.000 |
| 2. | Qujing | Qilin (distrikt) | 曲靖市Qǔjìng Shì | 5.855.000 |
| 3. | Yuxi | Hongta (distrikt) | 玉溪市Yùxī Shì | 2.304.000 |
| 4. | Baoshan | Longyang (distrikt) | 保山市Bǎoshān Shì | 2.506.000 |
| 5 | Zhaotong | Zhaoyang (distrikt) | 昭通市Zhāotōng Shì | 5.213.000 |
| 6. | Lijiang | Gucheng (distrikt) | 丽江市Lìjiāng Shì | 1.245.000 |
| 7. | Pu'er | Simao (distrikt) | 普洱市Pǔ'ěr Shì | 2.543.000 |
| 8. | Lincang | Linxiang (distrikt) | 临沧市Líncāng Shì | 2.430.000 |
| **— Autonomne prefekture —** |
| 9. | Dehong (za narode Dai i Jingpo) | Mang | 德宏傣族景颇族自治州Déhóng Dǎizú Jǐngpōzú Zìzhìzhōu | 1.211.000 |
| 10. | Nujiang (za narod Lisu) | Lushui | 怒江傈僳族自治州Nùjiāng Lìsùzú Zìzhìzhōu | 534.000 |
| 11. | Dêqên (za Tibetance) | Shangri-La | 迪庆藏族自治州Díqìng Zàngzú Zìzhìzhōu | 400.000 |
| 12. | Dali (za narod Bai) | Dali | 大理白族自治州Dàlǐ Báizú Zìzhìzhōu | 3.456.000 |
| 13. | Chuxiong (za narod Yi) | Chuxiong | 楚雄彝族自治州Chǔxióng Yízú Zìzhìzhōu | 2.684.000 |
| 14. | Honghe (za narode Hani i Yi) | Mengzi | 红河哈尼族彝族自治州Hónghé Hānízú Yízú Zìzhìzhōu | 4.501.000 |
| 15. | Wenshan (za narode Žuana i Mjao) | Wenshan | 文山壮族苗族自治州Wénshān Zhuàngzú Miáozú Zìzhìzhōu | 3.518.000 |
| 16. | Xishuangbanna (za narod Dai) | Jinghong | 西双版纳傣族自治州Xīshuāngbǎnnà Dǎizú Zìzhìzhōu | 1.134.000 |

Tih 16 prefektura je nadalje podijeljeno na 129 okruga i 1.455 općinskih naselja.

Vanjske veze
------------

* Službene turističke stranice Yunnana Arhivirano 2014-01-21 na Wayback Machine-u
* Yunnan Daily Arhivirano 2013-11-04 na Wayback Machine-u (novine)

| * p
* r
* u
Administrativna podjela  Narodne Republike Kine |
| --- |
| Pokrajine: | 
* Anhui
* Fujian
* Gansu
* Guangdong
* Guizhou
* Hainan
* Hebei
* Heilongjiang
* Henan
* Hubei
* Hunan
* Jiangsu
* Jiangxi
* Jilin
* Liaoning
* Qinghai
* Shaanxi
* Shandong
* Shanxi
* Sichuan
* Tajvan1
* Yunnan
* Zhejiang

 |  |
| Autonomne regije: | 
* Guangxi
* Unutrašnja Mongolija
* Ningxia
* Tibet
* Xinjiang

 |
| Općine pod direktnom upravom: | 
* Peking
* Chongqing
* Šangaj
* Tianjin

 |
| Specijalne administrativne regije: | 
* Hong Kong
* Macau

 |
| 1 Svojata Narodna Republika Kina, ali njom trenutno upravlja Republika Kina (Tajvan). V. također Politički status Tajvana. |